Document ID: /roh_data/filtered/fineweb-2-filterrobots_roh.jsonl.gz/56676

Ina plazza dal vitg u ina stizun nua che la glieud s'entaupa n'ha Casti betg. Perquai ha RTR visità l'ultim di da «Tes vitg – tia istorgia» a Casti il buffet da la staziun, ch'è in zic il lieu da sentupada dal vitg.
Herbert Fink – l'amur ha manà el a Casti
Herbert Fink è oriund da Rona. El raquinta che l'amur ha manà el a Casti, ha abità 18 onns a Casti. La sa senta el anc oz sco dachasa, malgrà ch'el abita puspè a Rona, cunquai ch'el ha surprendì la chasa paterna. Sco el raquinta fiss el dentant restà fitg gugent a Casti. Il contact cun quels da Casti ha el dentant mantegnì.
Ricardo Tiefenthal – in giuven suna armonica
Nus avain er discurrì cun Ricardo Tiefenthal ch'ha 27 onns ed è da Casti. Avant diesch onns è el vegnì meglier svizzer en ina concurrenza da sunar armonica. Oz raquinta el co quai è da sunar in instrument pauc tipic per la giuventetgna. La finala mussa el er tge ch'el sa e suna intgins tuns.
Noss rapports d'auters vitgs
Qua chattais dapli davart la seria da stad «Tes vitg - tia istorgia». Enfin uss è RTR stà sin visita a Rueun, Bever e Ftan. L'emna proxima giain a Ziràn-Reschen, silsuenter a Lumbrein e la finala a Panaduz.